Kultuuriministri 31. detsembri 2018. a määruse nr 25 „Filmikunsti arendamise, tootmise ja levitamise toetamise tingimused ja kord“ muutmine

Vastu võetud kultuuriministri 26.02.2026 määrusega nr 3		

Määrus kehtestatakse riigieelarve seaduse § 531 lõike 1 alusel.

Kultuuriministri 31. detsembri 2018. a määruses nr 25 „Filmikunsti arendamise, tootmise ja levitamise toetamise tingimused ja kord“ tehakse järgmised muudatused:

1)	paragrahvi 3 lõike 1 punkti 1 täiendatakse enne tekstiosa „stsenaariumitoetus“ tekstiosaga „stsenaariumi idee arendustoetus ning“;

2)	paragrahvi 3 lõike 1 punktis 5 asendatakse tekstiosa „60-minutilise“ tekstiosaga „45-minutilise“;

3)	paragrahvi 3 täiendatakse lõikega 11 järgmises sõnastuses:
„(11) Käesoleva määruse § 5 lõiget 7, § 6 lõiget 3, § 10 lõike 2 punkti 1, § 10 lõiget 7, § 11 lõike 1 punkti 1, § 13 lõiget 11 ja § 20 lõiget 3 kohaldatakse ka stsenaariumi idee arendustoetusele.“;

4)	paragrahvi 7 täiendatakse lõikega 81 järgmises sõnastuses:
„(81) Stsenaariumitoetuse taotluse võib esitada taotleja, kellele on sama stsenaariumi kirjutamiseks eraldatud toetus stsenaariumi idee arendustoetuse taotlusvoorust.“;

5)	paragrahvi 7 lõikes 9 asendatakse tekstiosa „Stsenaariumi-„ tekstiosaga „Stsenaariumi idee arendus-„;

6)	paragrahvi 10 täiendatakse lõikega 4¹ järgmises sõnastuses:
„(4¹) Kui käesoleva paragrahvi lõike 2 punktides 1 või 2 nimetatud toetuse puhul on tegemist grupierandi määruse artikli 54 lõike 7 punkti b tähenduses keerulise või väikese eelarvega filmiga, peab omafinantseeringust vähemalt 5% olema kaetud vahenditest, mis ei ole riigi, kohalike omavalitsuste või muude Euroopa Liidu institutsioonide või fondide poolt antud tagastatav või tagastamatu toetus.“; 

7)	paragrahvi 11 lõike 1 punkti 2 täiendatakse enne tekstiosa „täispika mängufilmi tootmistoetuse,“ tekstiosaga „lühimängufilmi ja“;

8)	paragrahvi 11 lõike 1 punktist 3 jäetakse välja tekstiosa „lühimängufilmi tootmistoetuse,“;

9)	paragrahvi 13 lõikest 1 jäetakse välja tekstiosa „Stsenaariumitoetuse,“;

10)	 paragrahvi 13 täiendatakse lõikega 11  järgmises sõnastuses:
„(11) Stsenaariumitoetuse taotluse puhul hinnatakse filmi teemat, sisulisi ja kunstilisi kavatsusi, eelarvet ja rahastuse plaani ning taotleja varasemaid filmialaseid kogemusi ja tulemusi.“;

11)	paragrahvi 19 lõige 9 muudetakse ning sõnastatakse järgmiselt:
„(9) Stsenaariumi idee arendustoetuse lõpparuanne ja stsenaariumitoetuse lõpparuanne peavad lisaks käesoleva paragrahvi lõikes 8 sätestatule sisaldama vastavalt stsenaariumi esimest kavandit ja valmis stsenaariumi.“;

12)	paragrahvi 25 lõige 1 muudetakse ja sõnastatakse järgmiselt:
„(1) Käesoleva määruse alusel antud toetuse tagasinõudmise ja -maksmise suhtes kohaldatakse riigieelarve seaduse §-i 55 ning § 551 lõikeid 1 ja 2. 
Lisaks riigieelarve seaduse § 551 lõikes 1 nimetatud alustele võib toetuse andja teha otsuse toetuse osalise või täieliku tagasinõudmise kohta, kui:
1) toetust on kasutatud ja makstud mitteabikõlbliku kulu hüvitamiseks; 
2) abikõlblike kulude maksumus kujunes planeeritust väiksemaks;
3) kuludokumente on kasutatud muu toetuse kuludokumendina;
4) vahe- või lõpparuanne ei ole esitatud tähtajaks;
5) toetuse saaja ei esita tähtajaks toetuse andjale või tema määratud audiitorile toetuse kasutamisega või projektiga seotud dokumente;
6) toetuse andmine ei ole kooskõlas riigiabi reeglitega.“;

13)	paragrahvi 25 lõiked 3-15 tunnistatakse kehtetuks.

Heidy Purga						
minister						

Merilin Piipuu
kantsler